Ego Hugo decanus cum capitulo Eduensis ecclesie tam futurorum quam presentium notitie tradere dignum duximus quod Galterius forestarius, laudantibus pariter et consentientibus Bernarda uxore sua, Willemo et Henrico et omnibus ipsorum liberis, mansum as Boeraz cum mansoribus Henrico de sancto Andochio precise vendidit et omnino in perpetuum quitavit. Quam venditionem laudavit et concessit venerabilis Hugo precentor Eduensis cum nepote suo Hugone de Marrigniaco et ad instantiam ipsius Galteri presenti cartule sigilli sui impressionem fecit apponi. Et nos similiter, eodem Galtero postulante, sigilli nostri munimine cartulam ipsam firmari precepimus. Hujus rei testes sunt: Girardus senescallus, Willemus viarii, Stephanus de Castro Censorii, Hugo de Lere, Galterus de Regnie, Petrus David, Galterus de Curge, Willemus de Montepessulano. Acta sunt hec Dominice incarnationis anno Mº CCº secundo.